

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 22.martā Nr. **129**

(prot.Nr.**5**, **35**.§)

**Par līdzekļu piešķiršanu no pamatbudžeta programmas „Izdevumi neparedzētiem gadījumiem”**

Pamatojoties uz likuma „Par pašvaldībām” 15.panta pirmās daļas 6.punktu, likuma „Par pašvaldību budžetiem” 16.panta otro daļu, Sporta likuma 7.panta pirmās daļas 6.punktu Daugavpils pilsētas domes 2018.gada 25.janvāra saistošo noteikumu Nr.1 „Par Daugavpils pilsētas budžetu 2018.gadam” 7.punktu, ņemot vērā Daugavpils pilsētas Bērnu un jauniešu centra „Jaunība” 2018.gada 14.marta vēstuli Nr.01-16/24, Daugavpils pilsētas Izglītības un kultūras jautājumu komitejas 2018.gada 15.marta sēdes protokolu Nr.6, Daugavpils pilsētas domes Finanšu komitejas 2018.gada 22.marta sēdes protokolu Nr.8, atklāti balsojot: PAR – 11 (J.Dukšinskis, R.Eigims, A.Elksniņš, L.Jankovska, R.Joksts, I.Kokina, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 2 (A.Gržibovskis, V.Kononovs), **Daugavpils pilsētas dome nolemj:**

1. Piešķirt līdzekļus no pamatbudžeta programmas „Izdevumi neparedzētiem gadījumiem” **89 069 EUR** (*astoņdesmit deviņi tūkstoši sešdesmit deviņi eiro* *00* *centi*) apmērā Daugavpils pilsētas Bērnu un jauniešu centram „Jaunība” interešu izglītības programmas „Bērnu spīdveja klubs „Jaunība”” realizēšanai no 2018.gada 1.aprīļa.

2. Apstiprināt pamatbudžeta programmas (iestādes/pasākuma) ieņēmumu un izdevumu tāmi 2018.gadam, saskaņā ar pielikumu.

Pielikumā: Daugavpils pilsētas Bērnu un jauniešu centra „Jaunība” ieņēmumu un izdevumu

 tāme 2018.gadam.

Domes priekšsēdētājs *(personiskais paraksts)* R.Eigims